

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.570**

(prot.Nr.46, 16.§)

**Par projekta „Infrastruktūras pielāgošana deinstitucionalizācijas plāna īstenošanai”, Nr.9.3.1.1/19/I/003 ietvaros izveidoto vērtību nodošanu**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Daugavpils pilsētas domes ar 2019.gada 14.februāra lēmumu Nr.48 apstiprināto Noteikumu par Daugavpils pilsētas pašvaldības un tās padotībā esošo iestāžu grāmatvedības uzskaiti 99.punktu, 2019.gada 03.septembra Vienošanos par Eiropas Savienības fonda projekta īstenošanu Nr.9.3.1.1/19/I/003 (turpmāk - Vienošanās), nodrošinot projekta „Infrastruktūras pielāgošana deinstitucionalizācijas plāna īstenošanai”, sasniegto rezultātu uzturēšanu, kura galvenais mērķis ir sekmēt sabiedrībā balstītu sociālo pakalpojumu infrastruktūras izveidi un attīstību Daugavpils pilsētas pašvaldībā saskaņā ar Latgales Plānošanas Reģiona deinstitucionalizācijas plānu, kas atbilst darbības programmas „Izaugsme un nodarbinātība” 9.3.1.specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma „Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumu prasībām, Daugavpils pilsētas domes Finanšu komitejas 2020.gada 5.novembra sēdes protokolu Nr.36, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot Daugavpils pilsētas domes (reģ.Nr.90000077325, juridiskā adrese Kr.Valdemāra iela 1, Daugavpils, LV-5401) projekta „Infrastruktūras pielāgošana deinstitucionalizācijas plāna īstenošanai” (turpmāk - Projekts) ietvaros izveidotās vērtības Daugavpils pilsētas pašvaldības iestādei „Sociālais dienests” (reģ.Nr.90001998587, juridiskā adrese: Vienības ielā 8, Daugavpilī, LV-5401) saskaņā ar Pielikumu.
2. Nodrošināt Projekta rezultātu saglabāšanu un ilgtspēju, kā arī izmantot Projekta ietvaros izveidotās vērtības Projektā plānoto darbību veikšanai un saskaņā ar Projektā paredzēto mērķi, ievērojot Regulas Nr. 1303/2013 71.pantā un SAM MK noteikumos noteiktos nosacījumus un termiņus Projekta darbību īstenošanas laikā un 5 (piecu) gadu periodā pēc noslēguma maksājuma veikšanas.
3. Daugavpils pilsētas domes izpilddirektoram organizēt Projektā izveidoto vērtību nodošanu – pieņemšanu.

Pielikumā: Nododamo Daugavpils pilsētas pašvaldības iestādei „Sociālais dienests” vērtību

saraksts.

Domes priekšsēdētājs *(personiskais paraksts)* I.Prelatovs

Pielikums

2020.gada 12.novembra

Daugavpils pilsētas domes

lēmumam Nr.570

(protokols Nr.36, 16.§)

**Nododamo Daugavpils pilsētas pašvaldības iestādei „Sociālais dienests” vērtību saraksts**

Izveidoto Projekta ietvaros vērtību kopējā summa ir **478 742,52 EUR** (četri simti septiņdesmit astoņi tūkstoši septiņi simti četrdesmit divi euro 52 centi) ar PVN 21%, tas ir:

Objekta „Dienas aprūpes centra pielāgošana personām ar garīga rakstura traucējumiem deinstitucionalizācijas projekta īstenošanai, **Arhitektu ielā 21**, Daugavpilī” izmaksas:

|  |  |  |  |
| --- | --- | --- | --- |
| Nr. p.k. | Izmaksu atšifrējums | Izmaksas ar PVN, EUR | Pamats |
| 1. | Tehniskās dokumentācijas izstrāde | 17 157,80 | 2018.gada 29.jūnija līgums Nr.D-2018/578 ar SIA “REM PRO” |
| 2. | Būvdarbi | 445 975,73 | 2019.gada 28.oktobra līgums Nr.1.2.-10.1/112 ar SIA “Belmast Būve” |
| 3. | Būvuzraudzība | 14 156,99 | 2019.gada 28.oktobra līgums Nr.1.2.-10.1/110 ar SIA “Fortum” |
| 4. | Autoruzraudzība | 1 452,00 | 2019.gada 28.oktobra līgums Nr.D-2019/671 ar SIA “REM PRO” |
| **KOPĀ:** | | **478 742,52** |  |

Domes priekšsēdētājs *(personiskais paraksts)* I.Prelatovs